รร.ธอส.
โดย...ทีมข่าวการเงินโพสต์ทูเดย์
14 ก.ค. 2559

โดย...ทีมข่าวการเงินโพสต์ทูเดย์
ตั้งหน้าตั้งตาจะให้คนไทยโดยเฉพาะผู้มีรายได้น้อยมีบ้านเป็นของตัวเองให้ได้ ฉัตรชัย ศิริไลกรรมการผู้จัดการธนาคารอาคารสงเคราะห์ (ธอส.) ก็เลยทำโครงการ “ธอส.โรงเรียนการเงิน” ขึ้นมาซะเลย
โรงเรียนการเงินนี้เปิดเพื่อคนอยากมีบ้านโดยเฉพาะ จะเน้นสร้างความรู้ ความเข้าใจ สร้างวินัยการเงิน และเตรียมความพร้อมในการเข้าถึงสินเชื่อเพื่อที่อยู่อาศัยให้แก่ผู้ที่เข้าร่วมโครงการ โดยลูกค้าจะได้รับคำแนะนำจากเจ้าหน้าที่ของธนาคารอย่างใกล้ชิดอย่างที่ไม่เคยมาก่อน
คนที่จะมาสมัครโครงการนี้มาได้หมดไม่ว่าจะเคยติดเครดิตบูโร ไม่มีความรู้การเงิน ไม่มีสลิปเงินเดือน ถ้าจะรวมกลุ่มกันและให้พนักงานแบงก์เดินทางไปให้ความรู้ถึงที่ก็ยินดีที่จะไป
คุณฉัตร ตั้งเป้าไว้ว่า สิ้นปีนี้จะมีจำนวนผู้สนใจเข้าร่วมโครงการไม่น้อยกว่า 7,000 ราย ใครอยากรู้ว่าทำยังไงจะมีบ้านได้ เชิญโทรไปที่ ธอส.ได้เลย